Նախագահ Թրամփի կարգին Ամերիկայի կողմէ յայտարարութիւններ կատարեց նաեւ Պր. Փոմփէօ, ընդգծելով որ Ուաշինկթըն կրնայ Հիւսիսային Քորէայի նկատմամբ գործածել Լիպիոյ նախընթացը: Ի՞նչ էր այդ նախընթացը. ապազինուեցաւ Լիպիոյ Քատտաֆին, նոյնիսկ իր հիւլէական զէնքի ծրագիրները փոխանցեց Արեւմուտքին: Նոյնպէս հրաժարեցաւ միջազգային ահաբեկչական ծրագիրներէն եւ գաղտնիքները յանձնեց Արեւմուտքին: Եւ երբ ամբողջութեամբ սպառազինուած էր Լիպիան, ՆԱԹՕ-ի ուժերը սուտ պատրուակներ հնարելով կործանեցին Լիպիան եւ անասուններու սահմանուած ձեւով սպաննեցին Մուամմէր Քատտաֆին: Եթէ նոյնիսկ Արեւմուտքը ապահովութեան երաշխիքներ տուած ըլլար՝ այսօր Քատտաֆին, որ չի կրնար յարութիւն առնել եւ դատի դիմել: